**Εισαγωγική Επιμόρφωση για την εκπαιδευτική αξιοποίηση ΤΠΕ (Επιμόρφωση Β1 Επιπέδου)**

**Συστάδα Β1.3: Μαθηματικά, Πληροφορική, Οικονομία - Διοίκηση Επιχειρήσεων**

**Συνεδρία 1η**

Εισαγωγή στην Εκπαιδευτική Αξιοποίηση των Τ.Π.Ε.

**Επιμορφωτής:** Αφροδίτη Πανταζή

**Επιμορφούμενος:** Βερύκιος Άγγελος (ΠΕ 19)

**Δραστηριότητα**

Οι επιμορφούμενοι καλούνται:

Με τη βοήθεια μιας μηχανής αναζήτησης:

* να αναζητήσουν ένα βίντεο που θα μπορούσαν να το αξιοποιήσουν διδακτικά στο γνωστικό αντικείμενο της ειδικότητάς τους
* να δημιουργήσουν ένα έγγραφο κειμένου (το πολύ 200 λέξεις) κάνοντας αναφορά στη διδακτική αξιοποίηση του ευρήματος. Στο αρχείο κειμένου να υπάρχει δεσμός (υπερσύνδεση) προς το βίντεο και
* να αναρτήσουν το κείμενό τους στον «Χώρο αποστολής αρχείων ασύγχρονων δραστηριοτήτων, Μεσοδιάστημα: Συνεδρία 1 & 2» με όνομα αρχείου: S1\_eponymo\_onoma.docx.

# Απάντηση

## Τίτλος δραστηριότητας

«Η ιστορία της εξέλιξης των Υπολογιστών»

Μια αναζήτηση στο διαδίκτυο επιστρέφει πληθώρα αποτελεσμάτων τόσο στα Ελληνικά όσο και στα Αγγλικά. Για την δραστηριότητα επιλέχθηκε το ομότιτλο βίντεο που είναι διαθέσιμο στο σύνδεσμο:

<https://www.youtube.com/watch?v=rKtxRRp0zP8>

## Τάξη

Α’ Γυμνασίου

## Βιβλίο – Κεφάλαιο

*Πληροφορική Α’ Γυμνασίου*

*Κεφάλαιο 4: Η Ιστορία της Πληροφορίας και της Πληροφορικής*

[http://ebooks.edu.gr/modules/ebook/show.php/DSB100/534/3528,14497/](http://ebooks.edu.gr/modules/ebook/show.php/DSB100/534/3528%2C14497/)

## Σκοπός

Σκοπός της δραστηριότητας είναι οι μαθητές

* να διακρίνουν τις διάφορες φάσεις εξέλιξης των υπολογιστών
* να συνδέσουν τις σύγχρονες υπολογιστικές συσκευές (ταμπλέτες και τηλέφωνα) με τους ογκώδεις προγόνους τους

## Υλικοτεχνική υποδομή

Η δραστηριότητα μπορεί να πραγματοποιηθεί είτε στο εργαστήριο πληροφορικής είτε σε αίθουσα διδασκαλίας, αρκεί να υπάρχει βιντεοπροβολέας συνδεδεμένος με υπολογιστή που έχει πρόσβαση στο διαδίκτυο.

## Περιγραφή δραστηριότητας

Ο διδάσκων μπορεί να ξεκινήσει με μια αναφορά στις σύγχρονες φορητές συσκευές (τηλέφωνα, ταμπλέτες), οι οποίοι είναι μικροί αλλά ισχυροί υπολογιστές, και να θίξει το θέμα της ταχύτατης εξέλιξης των υπολογιστών.

Κατόπιν ξεκινά την προβολή του βίντεο, την οποία μπορεί να παύει προσωρινά για να επεξηγήσει ή να τονίσει σημεία τα οποία θεωρεί σημαντικά.

Με το τέλος της προβολής, ο διδάσκων χρησιμοποιεί την μέθοδο των ερωταποκρίσεων, και πιο συγκεκριμένα ζητά από τους μαθητές να σχολιάσουν:

* τον όγκο των υπολογιστών της 1ης και 2ης γενιάς, σε σχέση με τις επόμενες.
* Τον νόμο του Moore (διπλασιασμός ισχύος ανά 18 μήνες)
* Την σχέση των φορητών συσκευών (τηλέφωνα, ταμπλέτες) με τους κλασικούς υπολογιστές γραφείου και τους παλιότερους υπολογιστές.